Grumman FF

Το Grumman FF "Fifi" (η κατασκευάστρια εσωτερικά το ονόμαζε G-5) ήταν μονοκινητήριο διπλάνο μαχητικό της δεκαετίας του 1930 το οποίο επιχειρούσε από τα αεροπλανοφόρα του Πολεμικού Ναυτικού των ΗΠΑ, Ήταν τα πρώτα στην ιστορία αεροσκάφη αεροπλανοφόρων με ανασυρόμενο σύστημα προσγείωσης. Αριθμός Grumman FF παρήχθη κατόπιν αδείας στον Καναδά (εγχώρια ο τύπος ονομάζονταν Goblin) ενώ αρκετά εξήχθησαν στην Ισπανία, όπου έλαβαν μέρος σε επιχειρήσεις κατά την διάρκεια του εμφυλίου πολέμου (σε ισπανική υπηρεσία ονομάζονταν Delfin (δελφίνια)).

 Το FF-1 ήταν το πρώτο αεροσκάφος που σχεδίασε εξ ολοκλήρου η Grumman για το Ναυτικό. Αρχικά είχε ζητηθεί η ενσωμάτωση του ανασυρόμενου συστήματος προσγείωσης του αναγνωριστικού O2U-1 στα υπάρχοντα μαχητικά Boeing F4B, όμως αντί αυτού η Grumman πρότεινε την ανάπτυξη ενός εντελώς νέου αεροσκάφους. Το πρωτότυπο XFF-1 πραγματοποίησε την παρθενική του πτήση στις 29 Δεκεμβρίου 1931. Επρόκειτο για ένα διπλάνο ολομεταλλικής κατασκευής, με πτέρυγες που είχαν στο μεγαλύτερο μέρος τους υφασμάτινη επικάλυψη. Αρχικά προωθούνταν από αστεροειδή κινητήρα Wright R-1820-E Cyclone των 616 hp, όμως αυτός αντικαταστάθηκε αργότερα από τον ισχυρότερο Wright R-1820-F Cyclone των 750 hp χάρη στον οποίο έφθασε την ταχύτητα των 323 km/h.Στις 19 Δεκεμβρίου 1932 δόθηκε παραγγελία για την κατασκευή 27 διθέσιων FF-1 (G-5). Εν τω μεταξύ είχε ολοκληρωθεί και το δεύτερο πρωτότυπο, το οποίο ήταν αναγνωριστικό (αγγλ. scout και ονομάζονταν XSF-1 (G-6). Παρήχθησαν 33 αεροσκάφη αυτής της έκδοσης, που διέφεραν από τα μαχητικά κυρίως ως προς τον εσωτερικό εξοπλισμό και τον κινητήρα (R-1820-84 Cyclone αντί του R-1820-78). Επίσης ολοκληρώθηκε ένα πρωτότυπο (το XSF-2) με κινητήρα Pratt & Whitney R-1830 Wasp αντί για τον Cyclone. Τον Ιούνιο του 1933 παρέλαβε τον τύπο πρώτη επιχειρησιακή μονάδα, η VF-5B επί του αεροπλανοφόρου USS Lexington. Τα πληρώματα αποκαλούσαν συχνά τα FF-1 με το παρατσούκλι "Fifi". Οι παραδόσεις των SF-1 ξεκίνησαν στις 30 Μαρτίου 1934, επίσης σε μονάδα επί του Lexington. Στα τέλη του 1936 το Ναυτικό απέσυρε τα FF-1 και SF-1 από τις μονάδες πρώτης γραμμής και τα διέθεσε σε εφεδρικούς σχηματισμούς, όπου και παρέμειναν σε χρήση μέχρι τις αρχές της δεκαετίας του 1940. Αργότερα αρκετά αεροσκάφη μετατράπηκαν σε εκπαιδευτικά (FF-2).Η Canadian Car & Foundry Co ολοκλήρωση κατόπιν αδείας 52 αεροσκάφη. Άλλα 32 εξήχθησαν στην Ισπανία και χρησιμοποιήθηκαν από την αεροπορία των Δημοκρατικών στον εμφύλιο. Αποδείχθηκαν κατώτερα σε επιδόσεις συγκριτικά με τα μαχητικά των αντιπάλων και υπέστησαν σημαντικές απώλειες. Όταν ξέσπασε ο Δεύτερος Παγκόσμιος Πόλεμος, η Βασιλική Καναδική Αεροπορία ενέταξε στην δύναμή της 15 αεροσκάφη προερχόμενα από την Canadian Car & Foundry Co.Από ένα αεροσκάφος για αξιολόγηση παρέλαβαν επίσης η Ιαπωνία, το Μεξικό και η Νικαράγουα. Το τελευταίο ανακτήθηκε το 1961 και μετά την ολοκλήρωση της αποκατάστασής του εκτίθεται σήμερα στο Εθνικό Μουσείο Ναυτικής Αεροπορίας (National Museum of Naval Aviation) της Πενσακόλα στην Φλόριντα. XFF-1 Το αρχικό πρωτότυπο δοκιμών. Είχε σειριακό αριθμό A8878.FF-1 Πρώτη έκδοση παραγωγής. Κατασκευάστηκαν 27 μονάδες.FF-2 Δεύτερη έκδοση παραγωγής. Είκοσι πέντε υπάρχοντα FF-1 μετατράπηκαν σε διθέσια εκπαιδευτικά.XSF-1 Το δεύτερο πρωτότυπο δοκιμών. Είχε σειριακό αριθμό A8940.SF-1 Διθέσιο αναγνωριστικό (αγγλ. scout) για τα αεροπλανοφόρα του αμερικάνικου ναυτικού. Κατασκευάστηκαν 33.XSF-2 Ένα μετασκευασμένο SF-1 με κινητήρα Pratt & Whitney R-1535-72 Twin Wasp Junio των 650 hp.Goblin 52 G-23 που κατασκευάστηκαν κατόπιν αδείας από την Canadian Car & Foundry Company.AXG1 Το Ιαπωνικό Αυτοκρατορικό Ναυτικό παρέλαβε το 1935 ένα G-23 για αξιολόγηση 1935.GE.23 Delfin Εξαγωγική έκδοση για την Ισπανία (34 μονάδες). Καναδάς Βασιλική Καναδική Αεροπορία Η καναδική αεροπορία ονόμαζε τα αεροσκάφη Goblin I.Ιαπωνία Ιαπωνικό Αυτοκρατορικό Ναυτικό (ένα αεροσκάφος για αξιολόγηση)Μεξικό Παρελήφθη ένα αεροσκάφος το οποίο θα χρησιμοποιούνταν ως πρότυπο προκειμένου να ξεκινήσει εγχώρια η παραγωγή του FF.Νικαράγουα Η αεροπορία της χώρας παρέλαβε ένα αεροσκάφος.Ισπανία Πολεμική Αεροπορία των Δημοκρατικών Ισπανική Πολεμική Αεροπορία (Ejército del Aire)ΗΠΑ Πολεμικό Ναυτικό των ΗΠΑ Grumman F2F Grumman XSBF Κατάλογος μαχητικών αεροσκαφών Barrera, David Gesalí (2005). Delfín : el avion Grumman CC&F G-23 en la guerra civil española. Spain: Montmeló. ISBN 978-8460979777. (in Spanish) Cacutt, Len, επιμ. (1989). Great Aircraft of the World - "Grumman Single-Seat Biplane Fighters.". London: Marshall Cavendish. ISBN 1-85435-250-4. Eden, Paul· Moeng, Soph (2002). The Complete Encyclopedia of World Aircraft. London: Amber Books. ISBN 0-7607-3432-1. Francillon, Rene J. (1989). Grumman Aircraft since 1929. Naval Institute Press. ISBN 978-0870212468. Green, William (October 1966). «The Strange Story of Grumman's First Fighter». Flying Review International 22 (2). Green, William· Swanborough, Gordon (1988). The Complete Book of Fighters. New York: Barnes & Noble. ISBN 0-7607-0904-1. Levy, Howard (October 1966). «All the Way Home». Air Progress 19 (4). Levy, Howard (December 1966). «Canadian-built Goblin Restored». Canadian Aviation 39 (12). Listemann, Phil H. (2008). Grumman FF. Allied Wings No.6. London: Philedition. ISBN 978-2953254402. Swanborough, Gordon· Bowers, Peter M. (1976). United States Navy Aircraft Since 1911. Annapolis, Maryland: Naval Institute Press. ISBN 0-870219685. Winchester, Jim (2002). Fighters of the 20th Century. Shrewsbury, UK: Airlife Publishing. ISBN 1840373881.